ai4bharat/Pralekha huggingface dataset:
கனரகத் தொழில்கள் அமைச்சகம்
மின்சார வாகனங்களின் உற்பத்தியை ஊக்குவிக்க பல நடவடிக்கைகளை எடுத்துள்ளது மத்திய அரசு - மாநிலங்களவையில் தகவல்
மின்சார வாகனங்களின் உற்பத்தியை ஊக்குவிக்க மத்திய அரசு பல நடவடிக்கைகளை எடுத்துள்ளதாக மத்திய கனரக தொழில்துறை இணையமைச்சர் திரு. கிரிஷன் பால் குர்ஜார் இன்று மாநிலங்களவையில் தெரிவித்துள்ளார்.
கேள்விக்கு, எழுத்துபூர்வமாக பதில் அளித்த மத்திய அமைச்சர் கூறியதாவது:
1) மின்சார வாகனங்களுக்கான ஜிஎஸ்டி வரி 12 சதவீதத்திலிருந்து 5 சதவீதமாக குறைக்கப்பட்டுள்ளது; மின்சார வாகனங்களின் சார்ஜர் / சார்ஜிங் நிலையங்களுக்கான ஜிஎஸ்டி வரி 18 சதவீதத்திலிருந்து 5 சதவீதமாக குறைக்கப்பட்டுள்ளது.
2) வீடுகள் மற்றும் அலுவலகங்களில் தனியாக சார்ஜிங் வசதிகள் அமைப்பதற்கு அனுமதித்து, சார்ஜிங் கட்டமைப்புக்கான தரநிலை, அறிவிப்பை மத்திய மின்துறை அமைச்சகம் வெளியிட்டது.
3) மின்கலம் மூலம் இயக்கப்படும் வாகனங்களுக்கு பசுமை நம்பர் பிளேட் கொடுக்கப்படும் எனவும் அவற்றுக்கு பெர்மிட் பெறுவதிலிருந்து விலக்கு அளிக்கப்படும் எனவும் மத்திய சாலை மற்றும் நெடுஞ்சாலைத்துறை அமைச்சகம் அறிவித்துள்ளது.
4) மின்சார வாகனங்களுக்கு சாலை வரி விதிப்பிலுருந்து விலக்கு அளிக்க வேண்டும் என மாநிலங்களுக்கு அறிவுறுத்தி மத்திய சாலை மற்றும் நெடுஞ்சாலை போக்குவரத்து துறை அமைச்சகம் அறிவிப்பு வெளியிட்டது. இது மின்சார வாகனங்களின் விலையை குறைக்க உதவும்.
5) தனியார் மற்றும் வர்த்தக கட்டிடங்களில் சார்ஜிங் நிலையங்கள் மற்றும் கட்டமைப்பை ஏற்படுத்துவதற்கான சட்டங்களை மத்திய வீட்டு வசதி மற்றும் நகர்ப்புற விவகாரத்துறை அமைச்சகம் திருத்தியது.
கடந்த 2019ம் ஆண்டு, 1,61,314 வாகனங்களும், கடந்த 20220ம் ஆண்டில் 1,19,648 வாகனங்களும், மொத்தத்தில் 2,80,962 வாகனங்கள் பதிவு செய்யப்பட்டுள்ளதாக மின்சார வாகனங்களுக்கான இணையளத்தில் மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் தெரிவித்துள்ளது.
மக்கள் மின்சார வாகனங்களுக்கு மாறுவதையும், மின்சார வாகனங்களின் உற்பத்தியை அதிகரிக்கவும், ‘பேம்-இந்தியா’ திட்டத்தை மத்திய கனரக தொழில்துறை அமைச்சகம் கடந்த 2015ம் ஆண்டு உருவாக்கியது. தற்போது இத்திட்டத்தின் 2-ம் கட்டம் 2019 முதல் 5 ஆண்டுகளுக்கு ரூ.10,000 கோடி மதிப்பில் அமல்படுத்தப்பட்டு வருகிறது.. பேம் - இந்தியா திட்டத்தின் கீழ் மின்சார வாகனங்கள் வாங்குவோருக்கு ஊக்கத்தொகை வழங்கப்பட்டது. மின்சார வாகனங்களின் வாங்கும் விலையை குறைப்பதற்காக `இது வழங்கப்பட்டது. மின்கலத்தின் திறனுக்கு ஏற்ப இந்த ஊக்கத் தொகை வழங்கப்படுகிறது. இரு சக்கர மின்சார வாகனங்களுக்கான மானியம் ரூ.10,000-லிருந்து ரூ.15,000-மாக உயர்த்தப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777658
பழங்குடியினர் நலத்துறை அமைச்சகம்
டில்லிஹாட்டில் பழங்குடியினர் இந்தியா ஆதிப் பெருவிழாவில் ட்ரைபெட் மற்றும் வெளியுறவு அமைச்சகத்தால் தூதரக அதிகாரிகள் தினம் ஏற்பாடு செய்யப்பட்டிருந்தது
உள்ளூர் பொருட்களுக்கு ஆதரவு மற்றும் தற்சார்பு இந்தியாவைக் கட்டமைத்தல் என்ற பிரதமரின் தொலைநோக்குத் திட்டத்திற்கேற்பவும் பழங்குடியினரின் வளமான பாரம்பரியத்தை சர்வதேசப் பார்வையாளர்களுக்கு அறிமுகம் செய்யவும் மத்திய அரசின் வெளியுறவு அமைச்சகத்துடன் இணைந்து பழங்குடியினர் இந்தியா
ஆதிப்பெருவிழாவில் 2021 நவம்பர் 27, சனிக்கிழமையன்று பழங்குடியினர் இந்தியா மாநாட்டிற்கு ஏற்பாடு செய்யப்பட்டிருந்தது. இந்த நிகழ்வில் இந்தியாவில் உள்ள 20க்கும் அதிகமான வெளிநாட்டுத் தூதரகங்களைச் சேர்ந்த சுமார் 100 அதிகாரிகளும் இந்திய வெளியுறவு அமைச்சகம் மற்றும் பிற அமைச்சகங்களைச் சேர்ந்த மூத்த அதிகாரிகளும் கலந்து கொண்டனர்.
போலந்து, கிரிபாட்டி, தென்கொரியா, மெக்சிகோ, தாய்லாந்து, லாவோஸ், சுவிட்சர்லாந்து, பங்களாதேஷ், மாலத்தீவுகள், அமெரிக்கா, பிரேசில் போன்ற ஒரு சில நாடுகள் உட்பட 20க்கும் அதிகமான நாடுகளைச் சேர்ந்த தூதரக அதிகாரிகள் பங்கேற்றவர்களில் அடங்குவர். ஐக்கிய நாடுகள் சபை போன்ற சர்வதேச அமைப்புகளைச் சேர்ந்த பிரதிநிதிகளும் கலந்து கொண்டனர்.
நாடு முழுவதிலுமிருந்து வந்திருந்த பழங்குடி கைவினைக் கலைஞர்களின் அரங்குகளை இந்தப் பிரமுகர்கள் பார்வையிட்டனர். தனித்துவமான கைவினைப்பொருட்கள் மற்றும் பாரம்பரியங்கள் பற்றி அறிந்துகொள்ள அவர்கள் மிகுந்த ஆர்வத்துடன் இருந்ததை இது காட்டியது. பாரம்பரிய நெசவுத் துணிகள் முதல் ஆபரணங்கள் வரை, ஓவியங்கள் முதல் பொம்மைகள் வரை என 200க்கும் அதிகமான அரங்குகளில் பொருள்கள் காட்சிப்படுத்தி வைக்கப்பட்டிருந்தன. இந்தப் பிரமுகர்கள் பழங்குடியினர் கலைகள் மற்றும் கைவினைப் பொருள்களில் பார்வையை செலுத்தினர். கூடுதலாக மட்பாண்டங்கள், லாக் வளையல்கள், கோண்ட் ஓவியங்கள் மற்றும் பழங்குடியினக் கைவினைப் பொருள்கள் எவ்வாறு செய்யப்படுகின்றன என்பதற்குக் கைவினைக் கலைஞர்களால் செயல்முறை விளக்கம் தரப்பட்டது. இந்த நிகழ்வில் பழங்குடியினக் கைவினைக் கலைஞர்களின் பொம்மலாட்ட நிகழ்ச்சியும் நடத்தப்பட்டது.
பழங்குடியினரின் கைவினைப் பொருட்கள், கலாச்சாரம், வர்த்தகம் ஆகிய உணர்வின் கொண்டாட்டமான இந்த ஆதிப்பெருவிழா, புதுதில்லியில் உள்ள டில்லிஹாட்டில் நவம்பர் 30 வரை நடைபெறவுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1775782
(Visitor Counter : 136
குறு சிறு மற்றும் நடுத்தர தொழில் துறை அமைச்சகம்
லே-யில் உலகின் மிகப்பெரிய காதி தேசிய கொடியை பறக்கவிட்டு மகாத்மா காந்திக்கு மரியாதை செலுத்திய கதர்துறை
இந்தியர்களின் கூட்டு உணர்வான பெருமிதம் மற்றும் தேசப்பற்று மற்றும் கதர்துறையின் பாரம்பரிய கைவினைக்கலை ஆகியவை ஒருங்கிணைந்து, கதர்துணியால் ஆன உலகின் மிகப்பெரிய தேசிய கொடியை லே-யில் இன்று பறக்கவிட்டதன் மூலம் நாட்டை ஓரணியில் திரட்டியுள்ளது.
சுற்றுச்சூழலுக்கு உகந்த கதர் துணியை உலகிற்கு அளித்த மகாத்மா காந்திக்கு அதிகபட்ச மரியாதை செலுத்தும் விதமாக, வரலாற்றுச்சிறப்புமிக்க இந்த கதர் தேசிய கொடியை கதர் மற்றும் கிராமத்தொழில் ஆணையம் தயாரித்துள்ளது.
225 அடி நீளம், 150 அடி அகலம் மற்றும் 1400 கிலோ  எடையுள்ள இந்த கொடியை லடாக் துணை நிலை ஆலுனர் திரு ஆர் கே மாத்தூர் ஏற்றிவைத்தார். நிகழ்ச்சியில் பேசிய அவர் இந்த தேசிய கொடி ஒவ்வொரு இந்தியரிடமும் தேசப்பற்று உணர்வை ஏற்படுத்தும் என்றார்.
கதர் கிராம தொழில் ஆணையத்தின் தலைவர் திரு வினய் குமார் சக்ஸேனா, லடாக் நாடாளுமன்ற உறுப்பினர் திரு ஜே டி நாம்கியால், ராணுவ தலைமை தளபதி ஜெனரல் எம் எம் நரவானே உள்ளிட்டோர் இந்த நிகழ்ச்சியில் கலந்துகொண்டனர்.
இந்த கொடியை 70 கதர் கைவினைஞர்கள் 49 நாட்களில் 3500 மனித வேலை மணி நேரம் உழைத்து தயாரித்துள்ளனர். மொத்தம் 33,750 சதுர அடி பரப்பளவு கொண்ட இந்த தேசிய கொடியில், அசோக சக்கரம் மற்றும் 30 அடி சுற்றளவு கொண்டதாக தயாரிக்கப்பட்டுள்ளது. நாட்டின் 75வது சுதந்திர தினத்தை கொண்டாடும் விதமாக கதர் கிராம தொழில் ஆணையம் இந்த கொடியை தயாரித்துள்ளது.
புதிய மற்றும் புதுப்பிக்கத்தக்க எரிசக்தி அமைச்சகம்
புதுப்பிக்கத்தக்க எரிசக்தித்துறையில் இந்தியா-மொராக்கோ இடையிலான ஒத்துழைப்புக்கு மத்திய அமைச்சரவை ஒப்புதல்
பிரதமர் திரு. நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், புதுப்பிக்கவல்ல எரிசக்தித் துறையில் இந்தியா – மொராக்கோ ஒத்துழைப்பிற்கான புரிந்துணர்வு ஒப்பந்தத்திற்கு, பின்னேற்பு ஒப்புதல் வழங்கப்பட்டது. இந்த ஒப்பந்தம் 2018, ஏப்ரல் 10-அன்று புதுதில்லியில் கையெழுத்தானது.
புதிய மற்றும் புதுப்பிக்கவல்ல எரிசக்தித் துறையில், பரஸ்பர ஆதாயம், சமத்துவம் மற்றும் பரஸ்பர பரிமாற்றம் அடிப்படையில், இருதரப்பு தொழில்நுட்ப ஒத்துழைப்புகளை மேம்படுத்த, இருதரப்பிலும் அமைப்பு ரீதியான ஒத்துழைப்புகளை ஏற்படுத்தவும் இந்த ஒப்பந்தம் வகைசெய்கிறது. அத்துடன், ஒத்துழைப்புக்கான வாய்ப்புகளை கண்காணித்து, மறுஆய்வு செய்வதுடன் அதுகுறித்து விவாதிப்பதற்கான கூட்டு நடவடிக்கைக் குழு ஒன்றை ஏற்படுத்தவும் இந்த ஒப்பந்தத்தில் வகை செய்யப்பட்டுள்ளது. மேலும், நிபுணத்துவம் மற்றும் தகவல் சங்கிலித் தொடர்புகளை பரிமாறிக் கொள்ளும் நோக்கிலும் இந்த ஒப்பந்தம் செய்யப்பட்டுள்ளது.
இதுதவிர, இருநாடுகளிடையேயான இருதரப்பு ஒத்துழைப்புகளை வலுப்படுத்தவும் இந்த ஒப்பந்தம் உதவும்.
------
(Visitor Counter : 73
பிரதமர் அலுவலகம்
பாரத ரத்னா நானாஜி தேஷ்முக்கின் பிறந்த நாளில் பிரதமர் அவரை நினைவுகூர்ந்தார்
பாரத ரத்னா நானாஜி தேஷ்முக்கின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"பாரத ரத்னா நானாஜி தேஷ்முக்கின் பிறந்தநாளில் அவரை நினைவு கூர்வோம், கிராமப்புற இந்தியா மற்றும் விவசாயம் பற்றிய அவரது செழுமையான புரிதல் அவரது படைப்புகளில் பிரதிபலிக்கிறது. அவர் ஒரு சிறந்த சிந்தனையாளராகவும் இருந்துள்ளார்."
சுற்றுலா அமைச்சகம்
சுற்றுலாத் துறையில் ஒத்துழைப்பை வலுப்படுத்த இந்தியா – உஸ்பெகிஸ்தான் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
சுற்றுலாத் துறையில் ஒத்துழைப்பை வலுப்படுத்த இந்தியா – உஸ்பெகிஸ்தான் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. இந்தியாவுக்கு உஸ்பெகிஸ்தானிலிருந்து 01.10.2018 அன்று உஸ்பெகிஸ்தான் வருகையின்போது இந்தப் புரிந்துணர்வு ஒப்பந்தம் கையெழுத்தாகும்.
பயன்கள்:
சுற்றுலாத் துறையில் ஒத்துழைப்பை விரிவுப்படுத்துவதற்கு இருநாடுகளும் நிறுவன ரீதியான செயல்முறையை உருவாக்க இந்த புரிந்துணர்வு ஒப்பந்தத்தில் கையெழுத்திடுவது உதவியாக இருக்கும். உஸ்பெகிஸ்தானிலிருந்து இந்தியாவுக்கு வருகை தரும் சுற்றுலாப் பயணிகளின் எண்ணிக்கையை அதிகரிக்கவும் இது உதவிசெய்யும். இதன் பயனாக பொருளாதார வளர்ச்சியோடு வேலைவாய்ப்பும் உருவாகும். விரிவான கட்டமைப்புகள் மற்றும் ஒத்துழைப்புப் பகுதிகளில் சம்பந்தப்பட்ட அனைவரும் பரஸ்பர பயன்களைப் பெறும் வகையில் நீண்டகால சுற்றுலா ஒத்துழைப்புக்கு சாதகமான நிலைமைகளை இந்தப் புரிந்துணர்வு ஒப்பந்தம் உருவாக்கும். மேலும், இதற்குள் இடம்பெற்றுள்ள நோக்கங்களை அமலாக்கும் நடவடிக்கைகளின்போது சிறந்த நடைமுறைகளை இணைத்துக்கொள்வதற்கான வழிவகைகளை இந்தப் புரிந்துணர்வு ஒப்பந்தம் கண்டறியும்.
தேர்தல் ஆணையம்
தமிழகம் மற்றும் இதர மாநிலங்களில் நடைபெறவுள்ள தேர்தல் குறித்து தேர்தல் ஆணையத்துடன் மத்திய உள்துறை செயலாளர் ஆலோசனை
மத்திய உள்துறைச் செயலாளர் திரு அஜய் பல்லாவுடன் கலந்துரையாடல் கூட்டம் ஒன்றை இந்திய தேர்தல் ஆணையம் அதன் தலைமை அலுவலகத்தில் இன்று  நடத்தியது.
தமிழ்நாடு, கேரளா, அசாம், மேற்கு வங்கம் ஆகிய மாநிலங்களிலும், புதுச்சேரி யூனியன் பிரதேசத்திலும் நடைபெற உள்ள சட்டமன்ற தேர்தலில் ஈடுபடுத்தப்பட உள்ள மத்திய துணை ராணுவப் படையினர் உள்ளிட்ட விஷயங்கள் குறித்து ஆலோசிப்பதற்காக இந்தக் கூட்டத்திற்கு ஏற்பாடு செய்யப்பட்டு இருந்தது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687956
பழங்குடியினர் நலத்துறை அமைச்சகம்
நாட்டிலுள்ள அனைத்து வளரத் துடிக்கும் மாவட்டங்களின் பழங்குடி குழுக்களில் வன் தன் திட்டத்தை செயல்படுத்துவதற்காக டிரைஃபெட் மற்றும் நிதி ஆயோக் இணைய உள்ளன
மாண்புமிகு பிரதமரின் தற்சார்பு இந்தியா அறைகூவல் மற்றும் "உள்ளூர் பொருட்களுக்கு ஊக்கம் அளிப்போம், பழங்குடியினரின் பொருட்களை வாங்குவோம்" எனும் தாரக மந்திரம் ஆகியவற்றை கருத்தில் கொண்டு, "அனைவருடனும், அனைவரின் நலனுக்காகவும்" எனும் லட்சியத்தை அடையும் விதத்தில் வளரத் துடிக்கும் மாவட்டங்கள் என்று நிதி ஆயோக்கால் அடையாளம் காணப்பட்டுள்ள மாவட்டங்களில் வன் தன் திட்டத்தை செயல்படுத்துவதற்காக டிரைஃபெட் மற்றும் நிதி ஆயோக் இணைய உள்ளன.
நிதி ஆயோக் தலைமை செயல் அதிகாரி திரு அமிதாப் காந்த் மற்றும் டிரைஃபெட் நிர்வாக இயக்குநர் திரு பிரவிர் கிருஷ்ணா ஆகியோரிடையே சமீபத்தில் நடைபெற்ற பேச்சுவார்த்தையை தொடர்ந்து 39 பழங்குடியின வளரத் துடிக்கும் மாவட்டங்களில் வன் தன் திட்டத்தை செயல்படுத்துவது குறித்த திட்டத்தை நிதி ஆயோக் குழு வகுக்கும்.
ஆந்திரப் பிரதேசம், அசாம், சத்தீஸ்கர், குஜராத், ஜார்க்கண்ட், மத்தியப் பிரதேசம், மகாராஷ்டிரா, மணிப்பூர், மேகாலயா, மிசோரம், நாகாலாந்து, ஒடிசா, தெலங்கானா மற்றும் திரிபுரா ஆகிய மாநிலங்களில் இம்மாவட்டங்கள் அமைந்துள்ளன.
இந்த மாவட்டங்களின் ஆட்சியர்களுடன் ஜூன் முதல் வாரத்தில் காணொலி கூட்டமொன்றை நடத்த திட்டமிடப்பட்டுள்ளது.
காடுகளில் உற்பத்தியாகும் பொருட்களை குறைந்தபட்ச ஆதரவு விலை முறையில் சந்தைப்படுத்துதல், வன பொருட்களை சேகரிப்பவர்களுக்கு குறைந்தபட்ச ஆதரவு விலையை உறுதி செய்தல் மற்றும் பழங்குடியினர் குழுக்கள் மூலம் மதிப்பு கூட்டப்பட்ட சந்தைப்படுத்துதல் உள்ளிட்டவை பழங்குடியினர் நல அமைச்சகத்தின் கீழ் இயங்கும் டிரைஃபெட்டின் நடவடிக்கைகளாகும். இதன் மூலம் பழங்குடியின மக்களுக்கு வேலைவாய்ப்பும் வருமானமும் கிடைக்கிறது.
பழங்குடியினர் நலத்துறை அமைச்சகம்
பாரத மண்டபத்தில் கைவினைப்பொருட்கள் சந்தையில் உள்ள ட்ரைப்ஸ் இந்தியா அரங்கில் ஜி 20 தலைவர்களின் உச்சிமாநாட்டிற்காக பழங்குடியினரின் பல்வேறு கலை மற்றும் கலைப்பொருட்களை காட்சிப்படுத்துகிறது
குஜராத் மற்றும் மத்தியப் பிரதேச பழங்குடியினரால் போற்றப்படும் பித்தோரா கலையின் செயல்விளக்கம் இடம்பெறுகிறது
பழங்குடியினர் நல அமைச்சகத்தின் இந்தியப் பழங்குடியினர் கூட்டுறவு விற்பனை மேம்பாட்டு கூட்டமைப்பு நிறுவனம்  'ட்ரைப்ஸ் இந்தியா' அரங்கில் பாரம்பரிய பழங்குடியினரின் கலைகள், கலைப்பொருட்கள், ஓவியங்கள், மண்பாண்டங்கள், ஆடைகள், இயற்கை பொருட்கள் மற்றும் பொன்றவற்றை காட்சிப்படுத்துகிறது. 2023 செப்டம்பர் 9 மற்றும் 10 தேதிகளில் புதுதில்லியில் உள்ள பாரத் மண்டபத்தில் நடைபெறும் ஜி20 தலைவர்கள் உச்சிமாநாட்டின் ஒரு பகுதியாக இந்தக் கண்காட்சி கைவினைப்பொருட்கள் சந்தையில்  காட்சிப்படுத்தப்படுகிறது.
பத்மஸ்ரீ விருது பெற்றவரும், பித்தோரா கலையின் புகழ்பெற்ற கலைஞருமான ஸ்ரீ பரேஷ் ரத்வா கலந்து கொண்டு, குஜராத் மற்றும் மத்தியப் பிரதேசத்தின் ரத்வா, பிலாலா, நாயக் மற்றும் பில் பழங்குடியினர் போற்றும் சடங்கு கலையின் செழுமை மற்றும் சடங்கு கலையின் நேரடி செயல்விளக்கத்தை வழங்குவார். தொன்மையான கலையின் மீதான ஆர்வமிக்க அணுகுமுறை நமது கலாச்சார செழுமைக்கு புத்துயிர் அளித்தது மட்டுமல்லாமல், உலகம் முழுவதும் ஆர்வத்தையும் உருவாக்கியுள்ளது.
மத்தியப் பிரதேசத்தைச் சேர்ந்த கோண்டு ஓவியமும், ஒடிசாவைச் சேர்ந்த கைவினைஞர்களின் சவுரா ஓவியமும் கண்ணைக் கவரும் வண்ணம் காட்சியளிக்கின்றன. லே-லடாக் மற்றும் இமாச்சலப் பிரதேசத்தின் உயரமான பகுதிகளில் இருந்து அங்கோரா மற்றும் பஷ்மினா சால்வைகளைத் தவிர, போத் மற்றும் பூட்டியா பழங்குடியினரால் நெய்யப்பட்டவை தவறவிடக்கூடாத பொருட்களாகும். நாகாலாந்தின் கொன்யாக் பழங்குடியினரின் வண்ணமயமான நகைகள் காண்போரை ஈர்க்கின்றன.
மத்தியப் பிரதேசத்தைச் சேர்ந்த மகேஸ்வரி பட்டுப்புடவைகள் பண்டிகைகள் மற்றும் சுப நிகழ்ச்சிகளின் போது அணியப்படுகின்றன. அசாமைச் சேர்ந்த போடோ பழங்குடியினரால் மிகவும் நுட்பமாக தயாரிக்கப்பட்ட எரி அல்லது "மில்லினியம் சில்க்" செழுமைக்கு ஒரு புதிய பரிமாணத்தை அளிக்கிறது.
உருகிய உலோகங்கள், மணிகள், வண்ணமயமான கண்ணாடித் துண்டுகள், மர உருண்டைகள் ஆகியவற்றால் செதுக்கப்பட்ட தோக்ரா நகைகள் கவர்ச்சி மற்றும் செழுமையைத் தருகின்றன. இந்தப் பாரம்பரிய நகைகள் இயற்கையான கருப்பொருள் கொண்டவை மற்றும் நெறிமுறை ரீதியாக அதிநவீனமானவை. மேற்கு வங்கம், ஒடிசா, சத்தீஸ்கர் மற்றும் மத்தியப் பிரதேசத்தைச் சேர்ந்த பழங்குடி கைவினைஞர்கள் இந்த உள்ளார்ந்த கலைப் பொருட்களை வடிவமைத்துள்ளனர்.
உலோக அம்பாபாரி கைவினையில் ராஜஸ்தானின் மீனா பழங்குடி கைவினைஞர்களிடமிருந்து அழகு மிகுந்த நுட்பத்துடன் செதுக்கப்பட்டுள்ளன. பூக்கள், பறவைகள் போன்றவற்றின் மென்மையான வடிவமைப்புகளை மேற்பரப்பில் இணைப்பதன் மூலம் வண்ணமயமாக்கும் கலையான பற்சிப்பியைப் பயன்படுத்தி அல்லது உலோக மேற்பரப்பை அலங்கரிக்கும் கலையைப் பயன்படுத்தி இவை வடிவமைக்கப்படுகின்றன. இது போன்ற கைவினைப்பொருட்கள் காட்சிப்படுத்தப்படும் வீடுகளுக்கு இது தனித்துவமான பாரம்பரிய அழகையும் அமைதியையும் அளிக்கிறது.
ஆந்திரா, குஜராத், தமிழ்நாடு, சத்தீஸ்கர் மற்றும் மகாராஷ்டிரா உள்ளிட்ட இந்தியாவின் பல்வேறு மாநிலங்களைச் சேர்ந்த அரக்கு பள்ளத்தாக்கு காபி, தேன், முந்திரி, அரிசி, மசாலாப் பொருட்கள் போன்ற இயற்கைப் பொருட்கள் காட்சிக்கு வைக்கப்பட்டுள்ளன.
இவை அனைத்தும் ஒரே கூரையின் கீழ் பன்முகத்தன்மையில் ஒற்றுமை, கலாச்சார மற்றும் பாரம்பரிய கொலாஜ், நாட்டின் பாரம்பரியத்தின் செழுமை ஆகியவற்றை சித்தரிக்கும் பல தயாரிப்புகளுடன் ட்ரைப்ஸ் இந்தியா அரங்கில் காட்சிக்கு வைக்கப்பட்டுள்ளன.
பிரதமர் அலுவலகம்
ராஜஸ்தான் அமைச்சர் மாஸ்டர் பன்வர்லால் மேக்வாலின் மறைவுக்கு பிரதமர் இரங்கல்
ராஜஸ்தான் அமைச்சர் மாஸ்டர் பன்வர்லால் மேக்வாலின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
"ராஜஸ்தான் அமைச்சர் மாஸ்டர் பன்வர்லால் மேக்வால் அவர்களின் மறைவால் துயருற்றேன். ராஜஸ்தானுக்கு சேவையாற்றுவதில் துடிப்புடன் விளங்கிய மூத்த தலைவர் அவராவார். இந்த துக்க சமயத்தில், அவரது குடும்பத்துக்கும், ஆதரவாளர்களுக்கும் எனது இரங்கல்கள்," என்று தனது டிவிட்டர் பதிவொன்றில் பிரதமர் தெரிவித்துள்ளார்.
------
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
காசிரங்கா உயர்மட்ட சாலை திட்டத்தின் பணிகளை திரு நிதின் கட்கரி ஆய்வு செய்தார்
காசிரங்கா உயர்மட்ட சாலை திட்டத்தின் பணிகளை மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி இன்று ஆய்வு செய்தார். இது குறித்து அவர் வெளியிட்டுள்ள டிவிட்டர் பதிவில் இந்திய வனவிலங்கு மையம் கண்டறிந்த விலங்குகள் கடந்து செல்லும் பகுதிகளில் சுமார் 34 கி.மீ. உயர்மட்ட சாலை கட்டுமானப் பணிகள் இது என்று குறிப்பிட்டுள்ளார்.
கப்பல் போக்குவரத்து அமைச்சகம்
ஜவஹர்லால் நேரு துறைமுக பொறுப்புக் கழகத்தின் கன்டெய்னர் போக்குவரத்து 40.40 சதவீதம் அதிகரிப்பு
நாட்டின் முன்னணி துறைமுகங்களில் ஒன்றான, ஜவஹர்லால் நேரு துறைமுக பொறுப்புக் கழகம், இந்த நிதியாண்டின் முதல் பாதியில் 2,703,051 கன்டெய்னர்களை கையாண்டுள்ளது. இது கடந்தாண்டின் இதே காலத்தில் கையாண்ட கன்டெய்னர்களை விட 40.40 சதவீதம் அதிகம். அப்போது 19, 25,284 கன்டெய்னர்களை ஜவஹர்லால் நேரு துறைமுகம் கையாண்டுள்ளது.
2021-22ம் நிதியாண்டின் முதல் பாதியில் ரயில் மூலம் கொண்டு செல்லப்பட்ட கன்டெய்னர் போக்குவரத்து 18.04 சதவீதம்.
இந்தாண்டு செப்டம்பர் மாதத்தில் கையாளப்பட்ட மொத்த கன்டெய்னர்களின் எண்ணிக்கை 4,52,108. இது கடந்தாண்டின் இதே மாதத்தை விட 18.86 சதவீதம் அதிகம்.
அரையாண்டு செயல்பாடு குறித்து கருத்து தெரிவித்த ஜவஹர்லால் நேரு துறைமுக பொறுப்புக் கழக தலைவர் திரு சஞ்சய் சேதி, உலகளாவிய துறைமுகங்களில் உள்ள மேம்பட்ட தொழில்நுட்பங்களுக்கு இணையாக, வசதிகளை உறுதி செய்ய ஜவஹர்லால் நேரு துறைமுக பொறுப்புக் கழகம் பல நடவடிக்கைகளை எடுத்து வருகிறது என்றார்.
ஜவஹர்லால் நேரு துறைமுகத்திலிருந்து சமீபத்தில் தொடங்கப்பட்ட இரட்டை அடுக்கு கன்டெய்னர் ரயில் சேவை, ஏற்றுமதி, இறக்குமதி சரக்குகளை ரயில் போக்குவரத்தை ஒழுங்குமுறைப்படுத்துவதில் முக்கியமான நடவடிக்கையாகும். இது ஏற்றுமதி மற்றும் இறக்குமதியாளர்களுக்கு மலிவான சரக்கு போக்குவரத்து வசதியை அளிக்கிறது. ஜவஹர்லால் நேரு துறைமுகத்தின், செயல்பாடுகளை, உடனுக்குடன் அறிய ஜேஎன்பி-சிபிபி செயலி தொடங்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763833
பாதுகாப்பு அமைச்சகம்
கோப் இந்தியா- 2023 விமானப்படை போர்ப்பயிற்சி நிறைவு
ஆறாவது கோப் இந்தியா விமானப்படை போர்ப்பயிற்சி கடந்த 2 வாரங்களாக கலைக்குந்தா, பனாகர் மற்றும் ஆக்ரா விமானப்படைத் தளங்களில் நடைபெற்று வந்தது. இது கலைக்குந்தா விமானப்படைத் தளத்தில் 2023, ஏப்ரல் 24 அன்று நிறைவடைந்தது. இந்திய விமாப்படை விமானங்கான ரஃபேல், தேஜாஸ், எஸ்யு- 30எம்கேஐ, ஜாகுவார், சி-17 மற்றும் சி-30 ரக விமானங்கள் இப்பயிற்சியில் பங்கேற்றன. இதேபோல் அமெரிக்க விமானப்படை சார்பில் எஃப்-15 ஸ்டிரைக் ஈகிள் ஃபைட்டர், சி-130, எம்சி-130 ஜெ, சி-17 மற்றும் பி1பி விமானங்கள் பங்கேற்றன. ஜப்பான் விமானப்படையினரும் பார்வையாளராக இதில் பங்கேற்றனர்.
இந்தக் கூட்டு போர்ப்பயிற்சி சிறந்த நடைமுறைகள் மற்றும் பயிற்சி செயல்முறைகளை பகிர்ந்துகொள்வதற்கான சிறந்த வாய்ப்பாக அமைந்திருந்தது. இந்த போர்ப்பயிற்சியின் போது, கலாச்சார பரிவர்த்தனை தொடர்பான நிகழ்ச்சிகளுக்கும் ஏற்பாடு செய்யப்பட்டு இருந்தது.
PIB Headquarters
கொவிட்-19 - பிஐபி செய்தித் தொகுப்பு
11.05.2020
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- மனித வள மேம்பாட்டு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- புதிய மற்றும் புதுப்பிக்கத்தக்க எரிசக்தி அமைச்சகம்
- அறிவியல் மற்றும் தொழில்நுட்பத்துறை
(
சுகாதாரம் மற்றும் குடும்ப நலத்துறை அமைச்சகம்
கர்ப்பப்பை வாய் புற்றுநோய், பெண்களுக்கு மிகப் பெரிய அச்சுறுத்தலாக உள்ளது : டாக்டர் ஹர்ஷ் வர்தன் உரை
கர்ப்பப்பை வாய் புற்றுநோய், பெண்களுக்கு மிகப் பெரிய அச்சுறுத்தலாக உள்ளது என கர்ப்பப்பை வாய் நோயியல் மற்றும் கோல்போஸ்கோபிக்கான 17வது உலகளாவிய கூட்டத்தில் டாக்டர் ஹர்ஷ் வர்தன் பேசினார்.
கோல்போஸ்கோபி மற்றும் கர்ப்பப்பை வாய் நோயியல் இந்திய அமைப்பு  ஏற்பாடு செய்த இந்த கூட்டத்தை குடியரசு துணைத் தலைவர் தொடங்கி வைத்தார். இதில் மத்திய சுகாதாரத்துறை அமைச்சர் டாக்டர் ஹர்ஷ் வர்தன் நேற்று கலந்து கொண்டு பிரபல மருத்துவர்கள் மத்தியில் பேசியதாவது:
ஆசியாவில் முதல் முறையாக கர்ப்பப்பை வாய் நோயியல் குறித்த உலகளாவிய கூட்டத்தை ஏற்பாடு செய்ததற்கும், கோல்போஸ்கோபி மற்றும் கர்ப்பப்பை வாய் புற்றுநோய்க்கான சிகிச்சை மற்றும் பயிற்சியில் முன்னணியில் இருப்பதற்கும் ஐஎஸ்சிசிபி அமைப்புக்கு வாழ்த்துகள்.
கர்ப்பப்பை வாய் புற்றுநோயை 2030ம் ஆண்டுக்குள் ஒழிக்க வேண்டும் என உலக சுகாதார அமைப்பு அழைப்பு விடுத்துள்ளது. அதற்கேற்ப இந்த கூட்டத்தின் கருப் பொருள் ‘‘கர்ப்பப்பை வாய் புற்றுநோயை நீக்குதல்: நடவடிக்கைக்கு அழைப்பு’’ என அமைந்துள்ளது. இது பெண்கள் இடையே காணப்படும் 4வது பொதுவான புற்றுநோயாக உள்ளது. இது உலகம் முழுவதும் ஒவ்வொரு ஆண்டும் 5 லட்சம் பெண்களை பாதிக்கிறது மற்றும் இரண்டரை லட்சம் பெண்களின் உயிரைப் பறிக்கிறது.
உலகளவில் 2 நிமிடங்களுக்கு ஒரு பெண் கர்ப்பப்பை வாய் புற்றுநோயால் இறக்கிறார் என்பது மிகவும் சோகமானது. இது பெண்களின் ஆரோக்கியத்தில் மிகப் பெரிய அச்சுறுத்தலாக உள்ளது. இதை முன்கூட்டியே கண்டறிந்து சிகிச்சை பெற்றால் குணபடுத்தக்கூடிய நோய். அப்படியிருந்தும் இந்த நோய் தாக்குதலால் பெண்கள் கஷ்டப்படுவதுதான் வருத்தமாக உள்ளது. இந்த நோய் முற்றிய நிலையில் கண்டறிப்பட்டாலும், தகுந்த சிகிச்சை மூலம் கட்டுப்படுத்த முடியும். தடுப்பு நடவடிக்கை, பரிசோதனை, சிகிச்சை போன்ற விரிவான அணுகுமுறை மூலம், கர்ப்பப்பை வாய் புற்றுநோயை ஒரு தலைமுறைக்குள் ஒழிக்க முடியும்.
தேசிய புற்றுநோய் கட்டுப்பாட்டு திட்டத்தை உருவாக்கியுள்ள வளரும் நாடுகள் சிலவற்றில் இந்தியாவும் ஒன்று என என்னால் பெருமிதத்துடன் கூற முடியும். கடந்த 2016-ல் ஆசியாவில் முன்னணி நாடாக, கர்ப்பப்பை வாய் புற்று நோய், மார்பக புற்றுநோய், வாய் புற்றுநோய் ஆகியவற்றின் பரிசோதனைக்கான செயல்பாடு வழிகாட்டுதல்களை நாங்கள் தொடங்கினோம்.
இவ்வாறு மத்திய அமைச்சர் டாக்டர் ஹர்ஷ் வர்தன் பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732220
பிரதமர் அலுவலகம்
பட்டயக் கணக்காளர்கள் தினத்தையொட்டி, பட்டயக் கணக்காளர்களின் பங்களிப்புகளுக்கு பிரதமர் பாராட்டு
பட்டயக் கணக்காளர்கள் தினத்தையொட்டி, பட்டயக் கணக்காளர்களின் பங்களிப்புகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் வெளியிட்டுள்ள டுவிட்டர் பதிவு வருமாறு:
“#பட்டய கணக்காளர்கள் தினத்தில், நமது நாட்டின் முக்கிய நிதி கட்டமைப்பாளர்களான ஒரு தொழில்முறை சமூகத்தை நாம் கௌரவிக்கிறோம். அவர்களின் ஆராயும் மதிநுட்பமும், உறுதியான அர்ப்பணிப்பும் நமது பொருளாதாரத்தை வலுப்படுத்துவதில் முக்கியமான அம்சங்களாகும். அவர்களின் நிபுணத்துவம் வளமான, தன்னிறைவு மிக்க இந்தியாவை உருவாக்க உதவுகிறது’’.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தேசிய தலைநகரப் பகுதி திட்ட வாரியத்தால் அறிவிக்கப்பட்ட மொத்தம் 366 திட்டங்களில் 269 நிறைவடைந்து விட்டது, 97 நடைமுறைப்படுத்தப்பட்டு வருகின்றன: திரு ஹர்தீப் சிங் பூரி
தேசிய தலைநகரப் பகுதி திட்ட வாரியத்தால் அறிவிக்கப்பட்ட மொத்தம் 366 திட்டங்களில் 269 நிறைவடைந்து விட்டதாகவும், எஞ்சிய 97 திட்டங்கள் நடைமுறைப்படுத்தப்பட்டு வருவதாகவும் மத்திய வீட்டுவசதி மற்றும் நகர்ப்புற வறுமை ஒழிப்பு துறை இணை அமைச்சர் திரு ஹர்தீப் சிங் பூரி தெரிவித்துள்ளார்.
தேசிய தலைநகரப் பகுதி திட்ட வாரியத்தின் 39-வது கூட்டத்தில் கலந்துகொண்டு பேசிய அவர், சுமார் 31 ஆயிரத்து 853 கோடி ரூபாய் செலவில் 366 திட்டங்கள் நிறைவேற்ற இலக்கு நிர்ணயிக்கப்பட்டுள்ளதாகவும், அவற்றில் 15 ஆயிரத்து 393 கோடி ரூபாயை திட்ட வாரியம் ஒதுக்கீடு செய்துள்ளது என்றும், இதுவரை 12 ஆயிரத்து 446 கோடி ரூபாய் வழங்கப்பட்டுள்ளதாகவும் அவர் கூறினார்.
தேசிய தலைநகரப் பகுதியில் போக்குவரத்தை சீர் செய்ய இந்த வாரியம் பல்வேறு நடவடிக்கைகளை மேற்கொண்டு வருவதை அமைச்சர் சுட்டிக்காட்டினார்.
பெருநகர நொய்டா மெட்ரோ திட்டம் உள்ளிட்ட பல்வேறு உள்கட்டமைப்பு வசதிகள் மேற்கொள்ளப்பட்டு வரும் தேசிய தலைநகரப் பகுதி, வரும் 2027 ஆம் ஆண்டுக்குள் உலகின் சிறந்த தலைநகர பகுதியாக விளங்கும் என்று அமைச்சர் நம்பிக்கை தெரிவித்தார்.
இந்தக் கூட்டத்தில் அரியானா முதலமைச்சர் திரு மனோகர் லால்கட்டர், டெல்லி, உத்தரப்பிரதேசம், ராஜஸ்தான் மாநிலங்களைச் சேர்ந்த நகர்ப்புற மேம்பாட்டு அமைச்சர்கள் உள்ளிட்ட பலர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1661758
PIB Headquarters
பட்ஜெட் 2020 குறித்து மத்திய நிதியமைச்சர் சென்னையில் கலந்துரையாட உள்ளார்
நாடாளுமன்றத்தில் பிப்ரவரி 1, 2020 அன்று தாக்கல் செய்யப்பட்ட மத்திய பட்ஜெட் 2020-21-ல் இடம் பெற்றுள்ள பல்வேறு சிறப்பு அம்சங்கள் குறித்து மத்திய நிதியமைச்சர் திருமதி. நிர்மலா சீதாராமன், சென்னையில், பிப்ரவரி 08, 2020 அன்று தொழில்துறை பிரதிநிதிகள், வர்த்தக அமைப்புகள், முதலீட்டு வங்கியாளர்கள் மற்றும் விவசாயிகள் அமைப்பினரை சந்திக்க உள்ளார்.
மேலும், பொருளாதார நிபுணர்கள், பட்டய கணக்காளர் சங்கங்கள், நிதி மற்றும் கணக்கியல் அமைப்புகள், தொழில் அமைப்புகள், கல்வியாளர்கள், கொள்கை வகுப்போர் உள்ளிட்ட பல்வேறு தரப்பினருடன் பட்ஜெட் சிறப்பம்சங்கள் குறித்தும் நிதியமைச்சர் கலந்துரையாட உள்ளார்.
நிதியமைச்சருடன் மத்திய அரசின் நிதித்துறை செயலாளர் , வருவாய் துறை செயலாளர், நிதிச் சேவைகள் செயலாளர், பொருளாதார விவகாரங்கள் துறை செயலாளர் மற்றும் மத்திய மறைமுக வரிகள் மற்றும் சுங்க வாரியத் தலைவர், மத்திய நேரடி வரிகள் வாரியத் தலைவர் ஆகியோரும் இந்த கலந்துரையாடலில் பங்கேற்க உள்ளனர்.
அன்று மாலையில் ஊடகவியலாளர்களையும் நிதியமைச்சர் சந்திக்க உள்ளார்.
நிதியமைச்சர் திருமதி. நிர்மலா சீதாராமன் ஏற்கனவே மும்பையில் இது போன்ற கலந்துரையாடல் நிகழ்ச்சியில் பங்கேற்றுள்ளார். அடுத்தகட்டமாக கொல்கத்தாவிலும், பின்னர் பெங்களூருவிலும் நடைபெறும் கலந்துரையாடல் நிகழ்ச்சிகளில் அவர் பங்கேற்க உள்ளார்.
குடியரசுத் தலைவர் செயலகம்
டாக்டர் சங்கர் தயாள் சர்மாவின் பிறந்தநாளில் அவருக்கு குடியரசுத் தலைவர் புகழாரம் சூட்டியுள்ளார்
முன்னாள் குடியரசுத் தலைவர் டாக்டர் சங்கர் தயாள் சர்மாவின் பிறந்தநாளில் அவருக்கு குடியரசுத் தலைவர் திருமதி திரௌபதி முர்மு குடியரசுத் தலைவர் மாளிகையில் இன்று  அஞ்சலி செலுத்தினார். குடியரசுத் தலைவரும் குடியரசுத் தலைவர் மாளிகையின் அலுவலர்களும், டாக்டர் சங்கர் தயாள் சர்மாவின் உருவப்படத்திற்கு மலர் தூவி மரியாதை செலுத்தினர்.